Referat fra møte i FAU – Kirkevoll Skole
onsdag 6. februar 2019, kl.19.00-21.00, Kvarten

**Saksliste:** 1. Godkjenning av innkalling og saksliste til FAU-møte (innspill til Eventuelt)
2. Godkjenning av referat fra FAU-møtet 09.01.19
3. Orientering fra rektor
4. Kort orientering fra gruppene
5. Eventuelt
6. Arbeid i gruppene

**Referat:**

**1.** Innkalling ble godkjent.

**2**. Referat fra forrige FAU-møte ble godkjent.

**3**. Orientering fra rektor Kari Eng:

- Det har kommet inn forslag til FAU om å anskaffe mobilhotell til klassene. Skolen har ansvar for innsamlede mobiler og det er så langt ingen kjente tilfeller av skade. Det er viktig å gi beskjed med en gang om noe skulle skje. Skolen har ikke sett seg råd til mobilhotell så langt. Ungdomsskolen har kasser de tar med seg og låser inn. Dette har fungert bra.

- Ang. IT-situasjonen på skolen så henger dette også sammen med arbeidet med å bli godkjent som dysleksivennlig skole. Det er en utfordring for dysleksielever å kunne bruke hjelpemidlene. Ungdomsskolen har en maskin tilgjengelig pr. elev. I 8. og 9. klasse har de Cromebook og på 10. trinn har de PC. 6. og 7. trinn vil også få en maskin tilgjengelig pr. elev. Det er lite og ingenting hærverk på «eget» datautstyr.

- Ang samarbeidet med Advania der Kirkevoll er pilotskole. Advania er et stort IT-selskap selvsagt med kommersielle interesser. De vil bruke Kirkevoll som «prøvekaniner» der vi skal bruke IT-verktøy i undervisningen. Dette er i samarbeid med Challenging learning og det vil bli avholdt 2 workshops i løpet av våren. Skolen ser på dette som et interessant prosjekt og det vil komme inn på alle trinn. Mer info kommer etter hvert.

- Ang. bygningsmassen på skolen:
Kirkevoll skole har mange gamle bygg og mye som forfaller, men har likevel likt driftsbudsjett som på helt nye skoler. Det vil derfor ta litt tid å komme seg ovenpå. Skolen har lagt en plan sammen med de som har ansvar for drift og rehabilitering av skolen, men de er lunken i forhold til rehabilitering. En ser for seg at deler av skolen må rives og bygges opp på nytt (bortsett fra gamleskolen og Fanaknotten som er verneverdig). Vi busser fortsatt elever til Krokeide skole for å ha gym og dette vil fortsette. Det er vanskelig å finne avlastningsskole for 600 elever i en rehabiliteringsfase. Kirkevoll skole er pr. nå litt bak i køen og det snakkes om 2022/2024 før vi er på listen.

- Leksekurs for ungdomstrinnet er planlagt og info sendt ut og ligger på skolens hjemmeside

- Nettvett: Barnevakten har obligatorisk kurs i nettvett på 5. trinn. Politiet har et eget opplegg der man kan finne info på Politiet.no/delbart. Skolen ønsker at FAU ser på kursing av foreldre ang. nettvett og spiller dette inn som forslag til Temakveld. Det foregår mye uvettig deling på f.eks. Snapchat og skolen må bruke mye tid på dette selv om dette er ting som ikke foregår på skolen.

- Status dysleksivennlig skole. Det som står igjen ang. søknad er å få elever til å bruke programmene, men skolen er ellers der at de kunne ha søkt. Det er store forskjeller mellom klassene og lærerne i forhold til bruk av verktøy, men skolen jobber med dette. Det er også et problem at det tar lang tid å få godkjent apper/programmer i kommunen.

- Lærersituasjon og klasser neste skoleår:
Det er mange mailer fra klassekontakter med ønske om å beholde kontaktlærer. Det er ikke et mål å bytte ofte, men det er en kabal som skal gå opp og det er strenge krav i forhold til kompetanse. Det er ikke klart enda hvordan det blir neste skoleår, men skolen vil være tidlig ute med informasjon.

- «Aktiv by» er et elektronisk utleiesystem der skolen forplikter seg til å leie/låne ut skolelokaler til forenings- og kulturformål. Fanaknotten kommer ut på kommunen sin side.

**4.** Orientering fra gruppene:

**Økonomi:** Har hatt befaring med leverandør ang. uteområder. Venter på tilbud. Tar dette som utgangspunkt til videre dialog med skolen/FAU. Vil deretter søke midler for finansiering
**Bygg og uteområde:** Samarbeid med økonomigruppen. Ang. innspill om fornying av 17.-maifaner så er det konkludert med at det vi har er ok. Vi lukker derfor denne saken.
**Aktivitet:** Jobber med skoledisko for 6. og 7. trinn. Tidspunkt er 21. februar kl. 17.30 til 20.00. Vi mangler vakter. Invitasjon blir sendt som ranselpost.
**Jubileumsforestilling:** Vi jobber med dette og det begynner å ta form. Vi vil ha behov for ressurser av ulike slag og kommer tilbake til dette.
**Tema/Ungdom:** Har nylig bidratt med organisering av vakter til skoleballet. Dette var et vellykket arrangement. Har hatt kontakt med politiet ang. rus. De hadde mange henvendelser og måtte se om vi var aktuelle.
**SU:** Årshjulet tatt opp. Ønsker innspill fra FAU. Sendes ut på høring.

**5.** Eventuelt
Ingen innspilte saker

**6.** Arbeid ble utført i gruppene

**\*Neste FAU-møte blir onsdag 6. mars**

Referent: Siren Vatshelle